એક ભાઈ પોતાની નવી ગાડી લઈને બહાર ગામ જવા નીકળ્યા હતા. ગામ બહાર હાઈવે પર પાનની દુકાન આગળ પાન ખાવા ગાડી ઊભી રાખી. ત્યાં દુકાન આગળ નાનો ગરીબ જેવો દેખાતો છોકરો બહારગામ જવા કોઈ વાહનની રાહ જોતો ઉભો હતો. પાન ખાતાં ખાતાં છોકરા સામે તે ભાઈની નજર પડી. છોકરો પણ ગાડી સામે ટગર ટગર જોઈ રહ્યો હતો. તેમણે છોકરાને પૂછ્યું, ‘ક્યાં જવું છે?’ છોકરાને જ્યાં તેને જવાનું હતું ત્યાં જ ભાઈને જવાનું હતું એટલે ભાઈએ તેને પોતાની સાથે બેસી જવા કહ્યું. છોકરો આટલી મોટી ભવ્ય ગાડીમાં બેસતાં અચકાતો અને શરમાતો હતો. પણ ભાઈના આગ્રહને વશ થઈને ગાડીમાં બેસી ગયો. આમ પણ તે ક્યારનો બસની રાહ જોતાં કંટાળી ગયો હતો.